Temeljem članka 17. stavak 1. podstavak 1. Zakona o sustavu civilne zaštite („Narodne novine“ br. 82/15, 118/18) i članka 32. stavka 1. postavka 31. Statuta Grada Staroga Grada („Službeni glasnik Grada Starog Grada“ br. 12/09, 3/10, 4/13, 5/13 i 6/18), Gradsko vijeće Grada Starog Grada na XXXI. sjednici održanoj dana 18. prosinca 2019. godine, d o n i j e l o j e

**S M J E R N I C E**

**za organizaciju i razvoj sustava civilne zaštite Grada Starog Grada**

**od 2020. do 2023. godine**

1. **UVOD**
2. Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) kojima se uređuju prava i obveze sudionika, ustroj i djelovanje svij dijelova sustava civilne zaštite i način povezivanja institucionalnih i funkcionalnih resursa sudionika koji se međusobno nadopunjuju u jedinstvenu cjelinu radi smanjenja rizika od katastrofa te zaštite i spašavanja građana, materijalnih i kulturnih dobra i okoliša na teritoriju Republike Hrvatske od posljedica prirodnih, tehničko-tehnoloških velikih nesreća i katastrofa, otklanjanja posljedica terorizma i ratnih razaranja.
3. Člankom 17. Zakona o sustavu civilne zaštite („Narodne Novine“ br. 82/15, 118/18; dalje u tekstu: Zakon) definirano je da predstavnička tijela jedinica lokalne i područne (regionalne) samouprave, na prijedlog izvršnog tijela jedinice lokalne i područne (regionalne) samouprave izvršava, među ostalim, i zadaću da u postupku donošenja proračuna razmatra i usvaja smjernice za organizaciju i razvoj sustava civilne zaštite koje se razmatraju i usvajaju svake četiri godine.
4. **SMJERNICE**
5. **OPERATIVNE SNAGE SUSTAVA CIVILNE ZAŠTITE**
6. Mjere i aktivnosti u sustavu civilne zaštite provode slijedeće operativne snage sustava civilne zaštite:

 1. Stožer civilne zaštite,

 2. operativne snage vatrogastva,

 3. operativne snage Hrvatskog Crvenog križa,

 4. operativne snage Hrvatske gorske službe spašavanja,

 5. udruge,

 6. postrojbe i povjerenici civilne zaštite,

 7. koordinatori na lokaciji,

 8. pravne osobe u sustavu civilne zaštite.

1. Temeljem članka 17. stavak 3. podstavak 6. Zakona o civilnoj zaštiti Gradonačelnik je odgovoran za osnivanje operativnih snaga civilne zaštite sukladno usvojenim smjernicama i planu razvoja sustava civilne zaštite, te sukladno članku 17. stavak 3. podstavak 2. Zakona, donosi plan vježbi civilne zaštite odnosno vrstu i način provođenja vježbi operativnih snaga sustava civilne zaštite.
2. Grad Stari Grad će sukladno članku 20. stavak 2. Zakona o sustavu civilne zaštite zajedno sa operativnim snagama civilne zaštite voditi i ažurirati bazu podataka o pripadnicima i resursima operativnih snaga, te o promjenama dostavljati podatke Državnoj upravi za zaštitu i spašavanje putem Područnog ureda Split.
	1. **STOŽER CIVILNE ZAŠTITE**
3. Stožer civilne zaštite Grada Starog Grada (dalje u tekstu: Stožer CZ) se ustrojava prilikom svakih lokalnih izbora. Nakon lokalnih izbora 2017. godine, gradonačelnik je imenovao Stožer CZ, koji trenutno broji 10 članova, uključujući načelnika i zamjenika načelnika. Odluka je objavljena u Službenom glasniku Grada Staroga Grada broj: 11/17).
4. Stožer CZ u pravilu broji do 12 članova, ali ne može imati manje od 7 članova.
5. U slučaju redovnih odnosno prijevremenih izbora, (novoizabrani) gradonačelnik je dužan u roku 30 dana od dana stupanja na dužnost imenovati Stožer CZ uvažavajući odredbe Pravilnika o sastavu stožera, načinu rada te uvjetima za imenovanje načelnika, zamjenika načelnika i članova stožera civilne zaštite.
6. Sadašnji saziv Stožera CZ, je obučen (formalno) u svibnju 2018. godine u suradnji s DUZS-om, PU Split.
7. Ustrojenu (propisanu) evidenciju članova Stožera civilne zaštite ažurirati po potrebi – konstantna zadaća.
8. Nositelj zadaće (formalne) obuke te ustrojavanja (propisane) evidencije je gradonačelnik, uz operativnu suradnju načelnika Stožera CZ i upravnog tijela Grada Starog Grada nadležnog za civilnu zaštitu te RH MUP PU CZ Split.
	1. **OPERATIVNE SNAGE VATROGASTVA**
9. Operativne snage vatrogastva temeljna su operativna snaga sustava civilne zaštite koje djeluju u sustavu civilne zaštite u skladu s odredbama posebnih propisa kojima se uređuje područje vatrogastva (temeljni zakoni: Zakon o zaštiti od požara /“NN“ 92/10/ i Zakon o vatrogastvu /„NN“ 106/99, 117/01, 36/02, 96/03, 174/04, 38/09 i 80/10/).
10. Procjenom ugroženosti od požara i tehnoloških eksplozija i Planom zaštite od za područje Grada Starog Grada („Službeni glasnik Grada Starog Grada“, broj 7/17) prikazani su: veličina, smještaj i ustroj vatrogasne postrojbe te njezino područje djelovanja i odgovornosti.
11. Pravilnikom o minimumu tehničkih sredstava i opreme ,“Narodne novine“ br. 43/95 i 91/02 propisan je minimum tehničke opreme i sredstava potreban da bi vatrogasna postrojba mogla obavljati vatrogasnu djelatnost sukladno odredbama Zakona o vatrogastvu.
12. Procjenom ugroženosti od požara i tehnoloških eksplozija utvrđuju se razine ugroženosti od požara i tehnološke eksplozije i zaštitne mjera, a kojim se između ostalog daje prikaz postojećeg stanja, ustroj vatrogasne postrojbe, radi analiza požarne ugroženosti te predlažu mjere – dakle procjenom se određuje potreban broj vatrogasaca za pojedino ugroženo područje, a onda se prema tome po prije navedenom pravilniku oprema postrojba i određuje vrsta i veličina postrojbi.
13. U razdoblju od 2016. do 2019. godine potrebno je provoditi različite oblike osposobljavanja vatrogasaca, sve prema Pravilniku o programu osposobljavanja i usavršavanja vatrogasnih kadrova (NN 61/94), te članku 28., st. 2 Zakona o vatrogastvu („Narodne Novine“ 106/99, 117/01, 36/02, 96/03, 139/04, 174/04, 38/09, 80/10).
14. Sukladno Zakonu o zaštiti od požara („Narodne novine“, broj 92/10.) u razmatranom razdoblju potrebno je:

 - ažurirati Procjenu i Plana zaštite od požara Grada Staroga Grada

 - donijeti godišnji provedbeni plan unapređenja zaštite od požara

 - izraditi izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara

 - donijeti plan motrilačko dojavne službe za vrijeme povećane požarne opasnosti otvorenog prostora.

 - plan zaštite od požara jedinice lokalne i područne (regionalne) samouprave usklađivati s novonastalim uvjetima.

 - prema čl. 17. Zakona u cilju održavanja i provjere provedbe preventivnih mjera zaštite od požara jedinice lokalne i područne (regionalne) samouprave te pravne osobe održavaju protupožarne vježbe, na način i u vremenu koje odredi ministar.

* 1. **OPERATIVNE SNAGE CRVENOG KRIŽA**
1. Operativna snaga Hrvatskog Crvenog križa je Gradsko društvo Hvar koje je temeljna operativna snaga sustava civilne zaštite u velikim nesrećama i katastrofama u izvršavanju obveza sustava civilne zaštite sukladno Zakonu o Hrvatskom Crvenom križu, Statutu Hrvatskog Crvenog križa i drugim važećim propisima.
2. Osim navedenog Gradsko društvo Crvenog križa traži, prima i raspoređuje humanitarnu pomoć za potrebe na području svog djelovanja, obučava i oprema ekipe za izvršavanje zadaća u slučaju velikih prirodnih, ekoloških i drugih nesreća s posljedicama masovnih stradanja i epidemija.
3. Grad Stari Grad nastaviti će sa financiranjem Gradskog društva crvenog križa sukladno važećim propisima.
	1. **OPERATIVNE SNAGE HRVATSKE GORSKE SLUŽBE SPAŠAVANJA**
4. Operativne snage Hrvatske gorske službe spašavanja su temeljna operativna snaga sustava civilne zaštite u velikim nesrećama i katastrofama i izvršavaju obveze u sustavu civilne zaštite sukladno posebnim propisima kojima se uređuje područje djelovanja HGSS.
5. Grad Stari Grad financira programske aktivnosti HGSS Stanice Split , temeljem dostavljenih godišnjih programa utvrđenim Planom proračuna te sukladno stanju financijskih sredstava u proračunu grada Starog Grada.
6. Kroz naredno razdoblje Grad Stari Grad će sporazumom definirati odnos sa HGSS – Stanica Split.

**1.5. UDRUGE**

1. Na području Grada Starog Grada djeluju udruge koje različitim aktivnostima njeguju specifična znanja i vještine koje mogu unaprijediti učinkovitu provedbu mjera zaštite i spašavanja u sustavu civilne zaštite.
2. Potrebno je napraviti popis udruga od značaja za sustav civilne zaštite te ih dodatno financirati kako bi svojim aktivnostima što kvalitetnije osposobljavali svoje članove i nabavljali opremu koja će se koristiti za njihovu redovnu aktivnost ali će biti važna i u slučaju izvanrednih situacija. Udruge koje su od interesa za sustav civilne zaštite npr. Lovačko društvo Hvar – Stari Grad, Aeroklub „Faros“ Stari Grad, Športsko ribolovna udruga „Šarag“, Hrvatska gorska služba spašavanja – stanica Split, pričuvni su dio operativnih snaga sustava civilne zaštite i svojim sposobnostima nadopunjuju sposobnost temeljnih operativnih snaga.
3. Za potrebe pripravnosti i reagiranja kod velikih nesreća i katastrofa Grad Stari Grad organizirat će po potrebi i sudjelovanje volontera radi provođenja mjera i aktivnosti u sustavu civilne zaštite.

**1.6. POSTROJBE I POVJERENICI CIVILNE ZAŠTITE**

**Postrojbe civilne zaštite**

1. Grad Stari Grad će po donošenju procjene rizika od velikih nesreća osnovati postrojbe civilne zaštite, propisati materijalni i osobni ustroj postrojbi civilne zaštite te popuniti postrojbe civilne zaštite sukladno članku 33. Zakona o sustavu civilne zaštite.
2. Do donošenja navedenog dokumenta ostaju na snazi Odluka o osnivanju postrojbe civilne zaštite opće namjene Grada Starog Grada, KLASA: 810-01/11-01/10 URBROJ: 2128/03-11-1.

**Povjerenici civilne zaštite**

1. Povjerenika civilne zaštite i njegovog zamjenika imenuje Gradonačelnik za pojedine mjesne odbore sukladno članku 33. stavak 3. podstavak 2. Zakona o sustavu civilne zaštite.
2. Do donošenja navedenog dokumenta ostaju na snazi Odluka o osnivanju postrojbe civilne zaštite opće namjene Grada Starog Grada, KLASA: 810-01/11-01/10 URBROJ: 2128/03-11-03 do 16.

**Povjerenici i zamjenici**

* sudjeluju u pripremanju građana za osobnu i uzajamnu zaštitu te usklađuju

 provođenje mjera osobne i uzajamne zaštite,

* daju obavijesti građanima o pravodobnom poduzimanju mjera civilne zaštite te javne mobilizacije radi sudjelovanju u sustavu civilne zaštite,

 - sudjeluju u organiziranju i provođenju evakuacije, sklanjanja, zbrinjavanja i drugih mjera civilne zaštite,

 - organiziraju zaštitu i spašavanje pripadnika ranjivih skupina,

 - provjeravaju postavljanje obavijesti o znakovima za uzbunjivanje u stambenim zgradama na području svoje nadležnosti i o propustima obavještavaju inspekciju civilne zaštite.

**1.7. PRAVNE OSOBE U SUSTAVU CIVILNE ZAŠTITE**

1. Pravne osobe od interesa za sustav civilne zaštite određuju se odlukom predstavničkog tijela, a na prijedlog izvršnog tijela sukladno članku 17. stavak 1. podstavak 3. Zakona o sustavu civilne zaštite.
2. Pravne osobe određene gore navedenom odlukom dužne su u operativnim planovima izraditi plan o načinu organiziranja provedbe mjera i aktivnosti u sustavu civilne zaštite sukladno odredbama Zakona o sustavu civilne zaštite, posebnih propisa i njihovih općih akata.
3. **PROCJENA RIZIKA I PLAN DJELOVANJA CIVILNE ZAŠTITE**
4. Grad Stari Grad je u izradi procjenu rizika od velikih nesreća i plan djelovanja civilne zaštite temeljem članka 97. stavak 1. Zakona o sustavu civilne zaštite, sukladno Pravilniku o smjernicama za izradu procjene rizika od katastrofa „Narodne Novine“ br. 65/16, Pravilnika o mjerama civilne zaštite u prostornom planiranju i Pravilnika o uvjetima koje moraju ispunjavati ovlaštene pravne osobe za obavljanje stručnih poslova u području planiranja civilne zaštite „Narodne novine“ br. 57/16.
5. Procjene ugroženosti i planovi zaštite i spašavanja doneseni temeljem Zakona o zaštiti i spašavanju ostaju na snazi do donošenja procjena rizika i planova djelovanja civilne zaštite.
6. **ZAVRŠNA ODREDBA**
7. Smjernice za organizaciju i razvoj sustava civilne zaštite Grada Starog Grada za razdoblje od

2020. do 2023. stupaju na snagu prvog dana nakon objave u „Službenom glasniku Grada Starog Grada“.

 

 REPUBLIKA HRVATSKA

 SPLITSKO-DALMATINSKA ŽUPANIJA

 

 GRAD STARI GRAD

  ***G r a d s k o v i j e ć e***

KLASA: 810-01/19-01/9 PREDSJEDNIK

URBROJ: 2128/03-19-2 GRADSKOG VIJEĆA

Stari Grad, 18. prosinca 2019. godine *Toni Lučić Lavčević, dr. med.*